यदि आप अपने फ़ोन में किसी भी तरह के मार्केटिंग मैसेज अथवा कॉल नहीं चाहते हों’, तो इसके लिए अपने मोबाइल से ‘START 0’ लिख कर 1909 पर भेजें. ऐसा करने पर आपके फ़ोन में डीएनडी एक्टिवेट हो जाएगा, और किसी भी तरह के अलर्ट्स आपके फ़ोन में नहीं आयेंगे. इस सुविधा का लाभ आंशिक रूप से भी उठाया जा सकता है. तात्पर्य ये है कि यदि आपको बैंक के अलर्टस चाहिये किन्तु एजुकेशन, शिक्षा सम्बन्धी आदि नहीं चाहिए, तो इसके लिए इसी नंबर पर अलग कोड के साथ एसएमएस भेजा जा सकता है. यदि आपको केवल बैंकिंग, इन्सोरेन्स अथवा क्रेडिट कार्ड फाइनेंशियल प्रोडक्ट्स आदि से सम्बंधित अलर्ट्स बंद कराने हो, तो अपने फ़ोन से ‘START 1’ लिख कर 1909 पर भेज दें. रियल ईस्टेट से सम्बंधित अलर्ट्स बंद कराने के लिए ‘START 2’ लिख कर 1909 पर भेजें. यदि शिक्षा सम्बंधित प्रचारों के अलर्ट्स ब्लाक कराना हो, तो अपने मोबाइल फ़ोन से ‘START 3’ टाइप करके 1909 पर भेज दें. केवल हेल्थ सम्बंधित अलर्ट्स बंद कराने हो तो अपने मोबाइल से ‘START 4’ टाइप करके 1909 पर भेज दें. यदि उपभोक्ता ऑटोमोबाइल तथा इससे सम्बंधित प्रचार अलर्ट्स बंद कराना चाहता हो, तो अपने मोबाइल फ़ोन से ‘START 5’ टाइप करके 1909 पर भेज सकता है. सिर्फ कम्युनिकेशन- ब्राडकास्टिंग तथा आईटी एंटरटेनमेंट बंद कराना हो, तो ग्राहक अपने मोबाइल फ़ोन से ‘START 6’ लिख कर 1909 पर भेज दें. यदि टूरिज्म अलर्ट्स से परेशान हो तथा सिर्फ इसे ही बंद कराना चाहते हों तो अपने मोबाइल फ़ोन से ‘START 7’ टाइप करें तथा 1909 पर भेज दें. इस तरह मोबाइल ग्राहक उनके द्वारा प्रयोग किये जा रहे टेलिकॉम सर्विसेज में अपने मोबाइल फ़ोन से डीएनडी भेज सकते हैं. चुने गये विषय पर डीएनडी भेजने के बाद ग्राहक को उस विषय से सम्बंधित किसी तरह के एसएमएस अथवा कॉल नहीं आते.